Diari Oficial de la Generalitat Valenciana


Sumari del DOGV 9749, del 20-12-2023 (2023/12418)

RESOLUCIÓ de 13 de desembre de 2023, del director general d'Ordenació Educativa i Política Lingüística, per la qual es publica l'annex definitiu de la Resolució de 21 de setembre de 2023, de la Direcció General d'Ordenació Educativa i Política Lingüística, per la qual es concedeixen els premis extraordinaris al rendiment acadèmic d'Educació Primària corresponents al curs 2022-2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9749

Data del DOGV
:   20-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12949


Data del document
:   13-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 13 de desembre de 2023, del director general d'Ordenació Educativa i Política Lingüística, per la qual es publica l'annex definitiu de la Resolució de 21 de setembre de 2023, de la Direcció General d'Ordenació Educativa i Política Lingüística, per la qual es concedeixen els premis extraordinaris al rendiment acadèmic d'Educació Primària corresponents al curs 2022-2023. [2023/12981]  
  
Revisats i resolts els recursos d'alçada, presentats en el termini establit, contra la Resolució de 21 de setembre de 2023, de la Direcció General d'Ordenació Educativa i Política Lingüística, per la qual es concedixen els premis extraordinaris al rendiment acadèmic d'Educació Primària corresponents al curs 2022-2023, publicada en el Diari Oficial de la Generalitat Valenciana número 9697, del dia 4 d'octubre de 2023, interposats de conformitat amb el que es disposa en els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
Vist l'alumnat que complia els requisits exigits recollits en l'Orde 59/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d'Educació Primària de la Comunitat Valenciana a partir del curs 2009-2010, i que no va ser inclòs en l'annex de la resolució esmentada; i vists els recursos desestimats per no complir en els esmentats casos amb els requisits preceptius establits en l'orde anomenada amb anterioritat, es procedix a fer les rectificacions pertinents i a incloure l'alumnat que complix amb els requisits exigits per l'Orde 59/2010, de 2 de juny, de la Conselleria d'Educació, en l'annex de la resolució esmentada.  
En conseqüència, es publica l'annex definitiu de la Resolució de 21 de setembre de 2023, de la Direcció General d'Ordenació Educativa i Política Lingüística, per la qual es concedixen els premis extraordinaris al rendiment acadèmic d'Educació Primària corresponents al curs 2022-2023, que passa a ser el que figura a continuació.  
  
Contra esta resolució, que posa fi a la via administrativa, es podrà interposar recurs contenciós administratiu davant el Jutjat contenciós administratiu, en el termini de dos mesos comptats des de l'endemà de la seua publicació, de conformitat amb el que s'establix en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de desembre de 2023.- El director general d'Ordenació Educativa i Política Lingüística: Ignacio Martínez Arrúe.